وەلید رەگراگی

وەلید رەگراگی (؛ لەدایکبووی ٢٣ی ئەیلوولی ١٩٧٥) ڕاھێنەرێکی پیشەگەر و یاریزانی پێشووی تۆپی پێی مەغریبییە، ڕاھێنەری ھەڵبژاردەی تۆپی پێی مەغریبە، کە لە جامی جیھانیی فیفای ٢٠٢٢ پلەی چوارەمی پاڵەوانیەتییەکەیان بەدەستھێنا.

 کاروانی یاریزان 
رەگراگی لە فەڕەنسا لەدایکبووە، بەڵام لە ئاستی نێونەتەوەیی، نوێنەرایەتی ھەلبژاردەی مەغریبی کردووە، بەرگریکاری باڵی ڕاست بووە. لە یانەکانی تووڵووز، ئەژاکسیۆ، گرێنۆبڵ، ڕاسینگ سانتاندەر و ئەتلەتیکۆ تیتوان یاریی کردووە.

 کاروانی ڕاھێنەرایەتی 
 فەتحی وەرزشی 
لە ٨ی ئایاری ٢٠١٤، رەگراگی بوو بە ڕاھێنەری فەتحی وەرزشی، جامی فەرمانڕەوای مەغریبی ٢٠١٤ی بەدەستھێنا. لە ٢٢ی کانوونی دووەمی ٢٠٢٠ بەڕێکەوتن یانەکەی بەجێھێشت.

 ویداد 
لە ١٠ی ئابی ٢٠٢١، رەگراگی وەکو ڕاھێنەری ویداد ناسێنرا، نازناوی خولی مەغریبی ٢٠٢١-٢٠٢٢ی بەدەستھێنا، لە ٣٠ی ئایاری ٢٠٢٢، نازناوی حولی پاڵەوانەکانی ئەفریقای ٢٠٢٢ی بەدەستھێنا، کە لە ئەھلییان بردەوە، بوو بە دووەم ڕاھێنەری مەغریبی کە نازناوی خولی پاڵەوانەکانی ئەفریقا بەدەستبھێنێت.

 مەغریب 
لە ٣١ی ئابی ٢٠٢٢، رەگراگی وەکو ڕاھێنەری ھەڵبژاردەی تۆپی پێی مەغریب ناسێندرا، کە ڕووبەڕووی ڕەخنە بووەوە، لە ٢١ی ئەیلوولی ٢٠٢٢، یەکەم یاری  ئەنجامدا، کە بەرامبەر بە مۆگادیشۆ بوو.

لە جامی جیھانیی فیفای ٢٠٢٢، مەغریب بە یەکەمی کۆمەڵەکەی گەیشتە قۆناغی ١٦، کە یەکەمجار بوو ھەڵبژاردەیەکی عەرەبی بگاتە ئەم قۆناغە. بە لێدان یەکلاکەرەوە ئیسپانیای کردە دەرەوە و گەیشتە قۆناغی چارەکی کۆتایی، رەگراگی بوو بە یەکەم ڕاھێنەری عەرەبی-ئەفریقی بگاتە ئەم قۆناغە. مەغریب ١-٠ لە پورتوگالی بردەوە و گەیشتە نیوەی کۆتایی، کە یەکەمجار بوو ھەڵبژاردەیەکی ئەفریقی-عەرەبی بگاتە ئەم قۆناغە. فەڕنسا لە نیوەی کۆتایی سەرکەوتنەکانی مەغریبی ڕاگرت. بۆ پلەی سێیەم ڕووبەڕووی کرواتیا بووە و ٢-١ دۆڕان، مەغریب پلەی چوارەمی بەدەستھێنا.

 ئاماری ڕاھێنەرایەتی 

تیملەبۆتۆمارفەتحی وەرزشی١ی حوزەیرانی ٢٠١٤٢٢ی کانوونی دووەمی ٢٠٢٠دوحەیل٢٢ی کانوونی دووەمی ٢٠٢٠٣ی تشرینی یەکەمی ٢٠٢٠ویداد١٠ی ئابی ٢٠٢١٢٩ی تەممووزی ٢٠٢٢مەغریب٣١ی ئابی ٢٠٢٢بەردەوامەکۆی گشتی

 سەرچاوەکان 

پۆل:زیندووان
پۆل:لەدایکبووانی ١٩٧٥
پۆل:ڕاھێنەرانی جامی جیھانیی فیفای ٢٠٢٢
پۆل:ڕاھێنەرانی تۆپی پێی مەغریبی
پۆل:یاریزانانی لیگ ١
پۆل:یاریزانانی لیگ ٢
پۆل:یاریزانانی ھەڵبژاردەی تۆپی پێی مەغریب
پۆل:یاریزانانی لا لیگا
پۆل:موسڵمانانی فەڕەنسی